
	Parlamentul  României

Camera Deputaţilor
	

	Comisia pentru industrii
şi servicii
Nr. 4c-3/44/2019

Nr. 4c-3/35/2019
	Comisia pentru administrație publică și 
amenajarea teritoriului
Nr. 4c-7/625/2018

Nr. 4c-7/39/2019



Bucureşti, 9 aprilie 2019
BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul comun asupra Proiectului de Lege pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, transmis cu adresa nr. PL.x 745/2018 din 12 decembrie 2018 și asupra Propunerii legislative pentru completarea art.7 alin.(1) din Ordonanţa de Urgenţă a Guvernului nr.28/2013 pentru aprobarea Programului Naţional de Dezvoltare Locală, transmisă cu adresa nr. Plx 44/2019 din 11 februarie 2019.
	PREŞEDINTE,

IULIAN IANCU 
	PREŞEDINTE,
FLORIN - CLAUDIU ROMAN,

Bucureşti, 9 aprilie 2019
RAPORT  COMUN 

asupra 
- proiectului de Lege pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală (PL.x 745/2018)
- propunerii legislative pentru completarea art.7 alin.(1) din Ordonanţa de Urgenţă a Guvernului nr.28/2013 pentru aprobarea Programului Naţional de Dezvoltare Locală (Plx 44/2019)
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru industrii și servicii și Comisia pentru administraţie publică şi amenajarea teritoriului au fost sesizate spre dezbatere în fond, cu Proiectul de Lege pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, transmis cu adresa nr.PL.x745/2018 din 12 decembrie 2018 şi înregistrat cu adresa nr. 4c-3/44/18.02.109 la Comisia pentru industrii și servicii, respectiv adresa nr.4c-7/625/17.12.2018 la Comisia pentru administraţie publică şi amenajarea teritoriului și cu Propunerea legislativă pentru completarea art.7 alin.(1) din Ordonanţa de Urgenţă a Guvernului nr.28/2013 pentru aprobarea Programului Naţional de Dezvoltare Locală, transmisă cu adresa nr. Plx 44/2019 din 11 februarie 2019 și înregistrată cu nr. 4c-3/35/11.02.2019la Comisia pentru industrii și servicii, respectiv cu adresa nr. 4c-7/39/12.02.2019 la Comisia pentru administraţie publică şi amenajarea teritoriului.
Cele două inițiative legislative au acelaşi obiect de reglementare și în conformitate cu art.68 alin.(1) și (2) din Regulamentul Camerei Deputaţilor, republicat, cu modificările și completările ulterioare, se întocmeşte un singur raport.

Conform prevederilor art. 75 alin. (1) din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
1. Proiectul de Lege pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală (PL.x745/2018) are ca obiect de reglementare completarea cu două noi litere a art.7 alin.(1) din Ordonanţa de urgenţă a Guvernului nr.28/2013, astfel încât autorităţile administraţiei publice locale să poată accesa fonduri de la bugetul de stat pentru finanţarea construirii/modernizării/ reabilitării/extinderii sistemelor de distribuţie a energiei electrice şi a gazelor naturale, în scopul armonizării prevederilor Programului de dezvoltare locală cu cele ale Legii nr.123/2012.
Senatul, în calitate de primă Cameră sesizată, a adoptat proiectul de lege în şedinţa din 5 decembrie 2018, cu respectarea prevederilor articolului 76 alineatul (2) din Constituţia României.
La întocmirea prezentului raport, Comisiile au avut în vedere:

- avizul favorabil al Consiliului Legislativ (nr. 991/17.10.2018);
- avizul favorabil al Comisiei juridice, de disciplină și imunități (nr.4c-13/1166/19.02.2019).
2. Propunerea legislativă pentru completarea art.7 alin.(1) din Ordonanţa de Urgenţă a Guvernului nr.28/2013 pentru aprobarea Programului Naţional de Dezvoltare Locală (Plx 44/2019) are ca obiect de reglementare completarea alin.(1) al art.7 din Ordonanţa de urgenţă a Guvernului nr.28/2013, în sensul includerii printre domeniile specifice în care se pot încadra obiectivele de investiţii care pot fi finanţate în cadrul respectivului program, a unui nou domeniu, respectiv „realizarea/extinderea/reabilitarea/modernizarea sistemelor de distribuţie a gazelor naturale”
Senatul, în calitate de primă Cameră sesizată, a respins propunerea legislativă în ședința din 6 februarie 2019.

La întocmirea prezentului raport, Comisiile au avut în vedere:

- avizul favorabil al Consiliului Legislativ (nr. 1060/7.11.2018);
- avizul favorabil al Consiliului Economic și Social (nr.5296/23.10.2018).
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat propunerea legislativă, sus menţionat, în şedinţe separate. 


Membrii Comisia pentru administrație publică și amenajarea teritoriului au examinat propunerea legislativă în şedinţa din 2 aprilie 2019. La lucrările comisiei şi‑au înregistrat prezenţa un număr de 22 deputaţi, din totalul de 23 de membri.
Membrii Comisiei pentru industrii și servicii au examinat propunerea legislativă în şedinţa din 9 aprilie 2019. La lucrările comisiei şi‑au înregistrat prezenţa un număr de 16 deputaţi, din totalul de 20 de membri.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările și completările ulterioare, la lucrările celor două comisii au participat, în calitate de invitaţi, reprezentanţi ai Ministerului Dezvoltării Regionale și Administrației Publice și ai Autorității Naționale de Reglementare în domeniul Energiei.
În urma dezbaterilor, membrii Comisiei pentru industrii și servicii și cei ai Comisiei pentru administrație publică și amenajarea teritoriului au hotărât, cu unanimitate de voturi, să propună Plenului Camerei Deputaţilor adoptarea proiectului de Lege pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală (PL.x745/2018) cu amendamente admise prezentate în anexa care face parte integrantă din prezentul raport comun și respingerea Propunerii legislative pentru completarea art.7 alin.(1) din Ordonanţa de Urgenţă a Guvernului nr.28/2013 pentru aprobarea Programului Naţional de Dezvoltare Locală (Plx 44/2019).
În raport cu obiectul şi conţinutul său, inițiativele legislative fac parte din categoria legilor ordinare.

	PREŞEDINTE,

IULIAN IANCU 
	PREŞEDINTE,
FLORIN - CLAUDIU ROMAN,

 

	SECRETAR

Adnagi Slavoliub
	SECRETAR

Angelica Fădor


Consilierparlamentar,  Lucian Cumpătă




Șef serviciu, Sofia Chelaru









Consilier parlamentar, Roxana Feraru            

Anexa
(PLx 745/2018)

AMENDAMENTE   ADMISE

	Nr. crt.
	Text Ordonanţa de urgenţă a Guvernului nr.28/2013
	Text adoptat de Senat

(PLx 745/2018)


	Amendamente propuse 

(autorul amendamentelor)
	Motivația
amendamentelor propuse

	0
	1
	2
	3
	4

	1. 
	
	Lege

pentru completarea alin.(1) al art.7 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală
	Lege

pentru completarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală

	Tehnică legislativă

	2. 
	
	
Art.I. - La articolul 7 alineatul (1) din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, publicată în Monitorul Oficial al României, Partea 1, nr.230 din 22 aprilie 2013, aprobată prin Legea nr.89/2015, cu modificările şi completările ulterioare, după litera m) se introduc două noi litere, lit.n) şi o), cu următorul cuprins:
	
Art.I.- Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, publicată în Monitorul Oficial al României, Partea 1, nr.230 din 22 aprilie 2013, aprobată prin Legea nr.89/2015, cu modificările şi completările ulterioare, se completează după cum urmează:
	Tehnică legislativă

	3. 
	
Art.7 – (1) Obiectivele de investiţii care pot fi finanţate în cadrul programului trebuie să se încadreze în cel puţin unul din următoarele domenii specifice:

.......................................................


	"n) construirea/ modernizarea/ reabilitarea/ extinderea reţelelor de transport şi distribuţie a energiei electrice;
o) construirea/ modernizarea/ reabilitarea/ extinderea sistemelor de transport şi distribuţie a gazelor naturale."
	1. La articolul 7 alineatul (1), după litera m) se introduc două noi litere, literele n) şi o), cu următorul cuprins:
„n) construirea/ modernizarea/ reabilitarea/ extinderea rețelelor de distribuție a energiei electrice;
o) construirea/ modernizarea/ reabilitarea/ extinderea sistemelor de distribuție a gazelor naturale și a racordului la sistemul de transport a gazelor naturale.”

(Autor: dep. Sorin Ioan Bumb – PNL
Comisia pentru industrii și servicii)
	Rețelele naționale de transport a energiei electrice și gazelor naturale sunt proprietatea publică a statului, conform Legii nr.123/2012 a energiei electrice și a gazelor naturale, și nu se pot realiza prin Programul naţional de dezvoltare locală.

	4. 
	
	
	2. După articolul 7 se introduce un nou articol, articolul 71, cu următorul cuprins:

„Art. 71. -  Referitor la prevederile legale privind lucrările de construire/modernizare/reabilitare/ extindere a reţelelor din domeniul gazelor naturale, a racordului la sistemul de transport a gazelor naturale şi a reţelelor din domeniul energiei electrice atât prin Programul naţional de dezvoltare locală, cât şi realizate cu finanţare din alte surse, ocuparea temporară a terenurilor din fondul forestier naţional se va face astfel:


a) prin derogare de la prevederile art. 42 alin. (1) lit. a)-c) din Legea nr. 46/2008 – Codul silvic, republicată, cu modificările și completările ulterioare, ocuparea temporară a terenurilor din fondul forestier proprietate publică a statului şi a unităţilor administrativ-teritoriale pentru realizarea lucrărilor specifice proiectelor de interes național sau județean din domeniul gazelor naturale și energiei electrice se face cu titlu gratuit pe toată durata de existenţă a acestora;


b) prin derogare de la prevederile art. 42 alin.(1) lit.a) din Legea nr. 46/2008, republicată, cu modificările și completările ulterioare, ocuparea temporară a terenurilor din fondul forestier proprietate privată pentru realizarea lucrărilor specifice proiectelor prevăzute la lit. a) se  face pe toată durata de existenţă a acestora; chiria şi contravaloarea pierderii de creştere determinate de exploatarea masei lemnoase înainte de vârsta exploatabilităţii tehnice, datorate pentru ocuparea temporară a terenurilor forestiere aflate în proprietate privată, se stabilesc prin înţelegere cu proprietarul terenului forestier şi se consemnează  sau se achită cu titlu de indemnizaţie de către iniţiatorul proiectului, în condiţiile prezentei legi;


c) acordul proprietarului pentru terenurile forestiere proprietate privată, prevăzut la Legea nr. 46/2008, republicată, cu modificările și completările ulterioare, se încheie de către proprietar sub forma înscrisului sub semnătură privată pentru ocuparea temporară a terenurilor forestiere din fondul forestier naţional şi se depune în copie certificată pentru conformitate cu originalul de iniţiatorul proiectului la instituţia competentă să emită aprobarea de ocupare temporară;


d) prin derogare de la prevederile Legii nr.46/2008, republicată, cu modificările și completările ulterioare, ocuparea temporară a terenurilor din fondul forestier proprietate privată necesară realizării proiectelor prevăzute la lit.a) se face fără acordul proprietarilor în situaţia în care nu se prezintă un titlu valabil sau nu sunt cunoscuţi proprietarii, în situația litigiilor, precum şi în situaţia succesiunilor nedeschise ori a succesorilor necunoscuţi sau în cazul în care nu se ajunge la un acord financiar cu proprietarul; acordul proprietarului în acest caz se suplineşte prin declaraţia iniţiatorului proiectului de asumare proprie a răspunderii şi care descrie imposibilitatea obţinerii acordului proprietarilor;


e) în situaţiile prevăzute la lit.d), sumele datorate deținătorilor pentru ocuparea temporară a terenului forestier, calculate potrivit Metodologiei privind scoaterea definitivă, ocuparea temporară şi schimbul de terenuri şi de calcul al obligaţiilor băneşti, aprobată prin Ordinul ministrului mediului, apelor și pădurilor nr.694/2016, cu modificările ulterioare, inclusiv valoarea masei lemnoase valorificate, se consemnează cu titlu de indemnizaţie într-un cont bancar deschis pe numele iniţiatorului proiectului şi se eliberează ulterior prin dispoziţia iniţiatorului proiectului;


f) ocuparea temporară a terenurilor forestiere proprietate privată pentru care nu au fost emise documentele care fac dovada proprietăţii se face pe baza unei adeverinţe eliberate de către comisia locală pentru reconstituirea dreptului de proprietate, aprobată de către primar, care confirmă această situaţie;


g) prin derogare de la prevederile art. 37 alin. (11) din Legea nr.46/2008, republicată, cu modificările și completările ulterioare, pentru realizarea obiectivelor prevăzute la lit.a) la distanţe mai mici de 50 m de liziera pădurii nu este necesară obţinerea avizului structurii teritoriale a autorităţii publice centrale care răspunde de silvicultură.”

(Autor: dep. Alexandru Rădulescu - PSD)

	

	5. 
	
	____________________
	
Art. II. - Obiectivele prevăzute la art.7 alin.(1) lit. n) și o) din Ordonanța de urgență a Guvernului nr.28/2013 pentru aprobarea Programului național de dezvoltare locală, aprobată prin Legea nr.89/2015, cu modificările și completările ulterioare, astfel cum aceasta a fost completată prin prezenta lege, pot fi finanțate prin  bugetul Ministerului Dezvoltării Regionale și Administrației Publice prin etapa a II-a a Programului național de dezvoltare locală.

(Autori: Achiţei Vasile-Cristian, Balan Ioan, Bica Dănuţ, Buican Cristian, Bumb Sorin-Ioan, Cherecheş Viorica, Gheorghe Tinel, Ghilea Găvrilă, Gudu Vasile, Heiuş Lucian-Ovidiu, Ioniţă Antoneta, Leoreanu Laurenţiu-Dan, Lungu Tudoriţa, Moldovan Sorin-Dan, Neagu Nicolae, Olar Corneliu, Oprea Dumitru, Oros Nechita-Adrian, Pirtea Marilen - Gabriel, Popescu Pavel, Răcuci Claudiu-Vasile, Roman Florin-Claudiu, Sighiartău Robert-Ionatan, Şovăială Constantin, Ştirbu Gigel-Sorinel, Vîlceanu Dan - 

Grup parlamentar al PNL)


	

	6. 
	
	
Art.II.- În termen de 30 de zile de la intrarea în vigoare a prezentei legi, Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, publicată în Monitorul Oficial al României, Partea I, nr.230 din 22 aprilie 2013, aprobată prin Legea nr.89/2015, cu modificările şi completările ulterioare, precum şi cu completările aduse prin prezenta lege, se va republica în Monitorul Oficial al României, Partea 1, dându-se textelor o nouă numerotare.
	Art.III - Nemodificat

